
	Cynllun Gweithgaredd

	Gweithgaredd: Coginio ac addurno crempogau 

	Nifer o blant: 10
	Oed y plant: 2 a hanner i 4
	Nifer o oedolion: 3

	Lleoliad: Meithrinfa
	Amser paratoi: 10 munud
	Amser gweithgaredd: 1 awr a hanner

	Adnoddau:
I wneud y crempogau bydd angen:
· Blawd
· Llath
· Wyau
Thopin i fynd ar y crempogau:
· Siwgr
· Lemwn
· Bananas
· Mefus
· Menyn
· Nutella
Eraill: 
· Dysgl fawr
· ‘Whisk’
· ‘Frying pan’
· Cyllell balet
· Platiau
· Jwg
· Pwysau


	Amcan/ion y weithgaredd: 
· Plant yn adnabod ac yn deall gwahanol faint, siâp a phwysau’r crempogau
· Plant yn adnabod faint o amser sydd angen er mwyn i’r grempog coginio yn iawn
· Plant yn gallu deall mae angen y mesur a phwysau cywir er mwyn creu crempogau
· Plant yn gallu addurno crempog eu hunain gan ddefnyddio amrywiaeth o thopinau yn meddwl am siâp, maint ac yn y blaen
· Plant yn gallu cyfri’r nifer o blant a dosbarthu plât i bob un wrth gyfri.


	Cysylltiadau â deilliannau:
· Pwysau
· Siâp
· Maint
· Amser
· Mesur
· Cyfri
· Cyfrol(volume)
· Llythrennedd mathemategol
· Cyfathrebu

	Gwahaniaethu:
· Oedolyn yn rhoi cyfle i’r plant i addurno crempog eu hunain fel maen nhw’n hoffi
· Oedolyn yn gadael i’r plant i ddarllen y cyfarwyddiadau os maen nhw’n angen
· Oedolyn yn cymryd cam nôl ac yn gadael i’r plant dysgu gyda’i gilydd

	Iechyd a diogelwch:
· Plant ac oedolion yn golchi dwylo cyn delio â bwyd
· Gwneud yn siŵr bod offer y gegin yn lân a bod y bwyd yn addas
· Sicrhau eich bod yn ymwybodol o alergeddau i blant
· Sicrhau nad yw’r plant yn agos at un rhywbeth twym
· Gwnewch yn siŵr bod plant ddim yn agos ar un rhywbeth all achosi risg fel cyllell
· Os mae rhywbeth yn syrnu ar y llawr; bod oedolyn yn clirio i osgoi unrhyw ddamweiniau


	Rôl yr oedolyn/oedolion:
· Sicrhau bod pob plentyn wedi golchi dwylo 
·  Oedolion yn siarad a dangos i’r plant am beth fydd yn dwym yn y gegin a beth ddim i gyffwrdd
· Sicrhau nad yw’r plant mewn unrhyw risg o niwed, er enghraifft; unrhyw beth twym neu finiog
· Sicrhau bod popeth wedi cael i droi bant ar ôl coginio

	Y weithgaredd:
· Yn yr ystafell gegin bydd yr oedolion yn coginio crempogau i’r plant.
· Bydd yr oedolion yn delio a’r adnoddau twym a siarp ond gall y plant mesur, cyfri, cyfathrebu gan ddefnyddio iaith fathemategol gyda’i gilydd ac yn y blaen yn lle.
· Ar ôl i’r crempogau cael i goginio mae’r plant yn gallu mynd ati i addurno’r crempogau fel maen nhw eisiau gan ddefnyddio bananas, mefus, lemwn, menyn ac yn y blaen.
· Wrth addurno maen nhw’n hefyd yn dysgu cysyniadau mathemategol fel cyfri a maint.















Gwerthusiad

Cryfderau’r cynllun
Roeddwn wedi dewis gweithgaredd bwytadwy oherwydd mae’n cynnig nifer o fathemateg. Byddai’r wefan KidsHealth [1995-2018] yn cytuno â hyn oherwydd maen nhw hefyd yn dweud bod coginio yn helpu plant i ddysgu ac ymarfer amrywiaeth o gysyniadau fathemateg. Mae’r wefan hefyd yn dweud wrth wneud crempogau mae angen pethau gwahanol er mwyn creu’r grempog felly gall y plant cyfri faint o wyau sydd angen a mesur faint o flawd sydd angen. Mae Crafting CONNECTIONS [2012] yn awgrymu i wneud crempog bydd pethau fel ffracsiynau, pwysau a cyfrol(volume) yn codi ac mae gweld y syniadau mathemateg o wneud rhywbeth bwytadwy yn ogystal â gweld mathemateg mewn bywyd go iawn yn helpu i osod mathemateg sylfaenol. Mae’r wefan hefyd yn sôn bod creu rhywbeth bwytadwy yn helpu’r plant ifanc i ddeall amser. Wrth greu crempogau bydd rhaid cael amserydd ac wrth i’r plant cael profiad o weld amserydd yn canu pan mae’r crempogau yn barod bydd hwn yn helpu’r plant i helpu ffurfio dealltwriaeth o rywbeth haniaethol. Mae’r wefan SlideShare [2011] yn sôn am theori Piaget ac mae’n dweud dylai’r plant dysgu o’i gilydd ac wrth wneud gweithgaredd bwytadwy gall plentyn gweld beth mae plentyn arall yn gwneud a dysgu o’i gilydd, er hyn, mae plentyn yn gallu cyfri faint o ffrwyth sydd angen ar un grempog a bydd plentyn arall yn ymweld, dysgu a chyfri faint sydd angen arnyn nhw. Yn ôl Topmarks [1998-2018] mae mathemateg hefyd yn helpu plant i adnabod geiriau mathemategol. Gallan nhw ddysgu geiriau fel ‘mwy na’ a ‘llai na’ pan maen nhw’n pwyso’r blawd. Mae’r wefan hefyd yn nodi bydd y plant yn cael profiad o gyfri ac adnabod rhifau, er enghraifft, pan mae’r plant yn osod y bwrdd. Mynna WHITE BEAR MONTESSORI SCHOOL [2015] bod mathemateg yn Montessori yn ymwneud ac ymchwilio gyda synhwyrau. Mae’r plant yn dysgu drwy archwilio gyda’u dwylo, trin defnyddiau a defnyddio eu synhwyrau i gymryd mewn gwybodaeth ac wrth edrych ar y cynllun gweithgaredd mae’r plant yn gallu defnyddio eu synhwyrau wrth archwilio’r bwydydd fel bananas a mefus a hefyd yn gallu cyfrifo’r rhain.

Gwendidau’r cynllun
Awgryma’r wefan Learning aim C TOPIC C1 (dim dyddiad) gall gweithgaredd sydd yn cael i reoli gan oedolyn fod yn anfantais oherwydd mae angen i oedolyn dewis yn ofalus gweithgaredd sydd yn addas ar gyfer y plant a hefyd oedran y plentyn sydd gallu fod yn anodd oherwydd mae angen meddwl am bob plentyn yn unigol a beth maen nhw’n gallu gwneud a pheidio yn eu cyfnod. Mae’n bosib nad yw plentyn wedi cael amser i ddatrys problem, ymarfer sgiliau a datblygu syniadau eu hunain a gall hyn fod yn anfantais oherwydd os rydych yn dysgu o fewn grŵp mawr gall plentyn sydd yn fwy gwybodus gweiddi neu ddefnyddio offer cyn bod plentyn arall yn cael cyfle i gymryd rhan. Mae’r wefan yn nodi anfantais arall sef efallai bod plentyn ddim yn canolbwyntio oherwydd nid oes ganddyn nhw ddiddordeb yn y gweithgaredd felly gall hyn fod yn broblem ac mae hefyd rhaid meddwl am beth mae pob plentyn yn mwynhau a meddwl a fyddent nhw yn hoffi’r gweithgaredd o wneud crempogau. Mae alergedd hefyd yn gallu fod yn broblem ac os mae hyn yn codi bydd rhaid addasu/newid y gweithgaredd, er hyn bydd asesiad risg yn ofynnol wrth wneud gweithgaredd fel hyn ond nid oes asesiad risg wedi cael i gynnwys yn y cynllun gweithgaredd felly bydd hwn yn wendid arall.
Newidiadau o’r cynllun
Iechyd a diogelwch
Wrth edrych ar y cynllun gweithgaredd byddaf yn ychwanegu asesiad risg oherwydd noda Resource Centre [2015-2018] mae angen asesiad risg oherwydd wrth eistedd lawr a meddwl gallwch feddwl yn fanwl am wahanol beryglon nid oeddech wedi meddwl am ac mae'n gadael i chi feddwl popeth trwyddo er mwyn lleihau’r risg o berygl. Un peth pwysig gall yr asesiad risg cynnig yw alergedd sef y peth pwysicaf i ystyried wrth ddelio â bwyd. Mae hefyd peryglon yn y gegin yn bwysig i ystyried yn yr asesiad risg gan fod llawer o bethau siarp, twym ac yn y blaen yn yr ystafell. 
Rôl yr oedolyn
Mae’r wefan SimplyPsychology [2008-2012] yn nodi bod Bruner (1961) yn dweud mae addysgwyr yn adeiladu dealltwriaeth eu hunain ac yn gwneud hyn trwy drefnu a dosbarthu gwybodaeth trwy ddefnyddio system godio ac mae Bruner yn credu’r ffordd fwyaf effeithiol i ddatblygu system godio yw bod y plant yn eu darganfod yn hytrach na chael gwybod gan yr athro. Nid rôl yr athro yw trosglwyddo gwybodaeth trwy gof dysgu ond i hwyluso’r broses o ddysgu. I wneud hyn mae’r oedolion yn rhoi’r wybodaeth i’r plant sydd angen am y crempogau ond ddim yn trefnu popeth. Mae hyn yn helpu’r plant i ddysgu trwy ddarganfod. Mae’n anoddach gyda bwyd oherwydd mae angen bod yn ofalus yn y gegin ond mae angen i’r plant cael bach o reolaeth a rhyddid. Mae’r wefan hefyd yn sôn bod Bruner yn sôn am scaffaldio sy’n golygu rhyngweithio rhwng yr oedolyn a’r plentyn er mwyn cyrraedd nod. Mae’n cyfeirio at y camau i gymryd er mwyn i’r plant cael y rhyddid i gyflawni’r gweithgaredd fel bod y plentyn yn gallu canolbwyntio ar y sgil mae angen iddyn nhw gyflawni. Wrth edrych ar fy ngweithgaredd mae angen i’r oedolyn esbonio i’r plentyn y gweithgaredd ac yn gadael iddyn nhw gyflawni beth sydd angen yn hytrach nag oedolyn yn trefnu popeth eu hunain. 
Plant ag ADY
Hawlia Virtual Lab School [dim dyddiad] os rydych yn gwneud gweithgaredd ac mae plentyn yno sydd efo ADY, mae angen i chi feddwl am y plentyn yma a meddwl fel byddan nhw yn cyflawni’r gweithgaredd a beth i wneud er mwyn addasu’r gweithgaredd i’r plentyn. Mae’r gweithgaredd creu crempogau yn gallu cael effaith os mae gan blentyn ADY felly bydd rhaid addasu’r gweithgaredd, er enghraifft, bod y plentyn gyda’r plant arall yn gwneud y gweithgaredd ond bod un oedolyn yn aros gyda’r plentyn ac yn helpu i wneud y gweithgaredd ganddi/o.







	

Trafodaeth
Adnoddau mewn lleoliadau a sut defnyddir rhain i hyrwyddo datblygiad mathemategol
Tywod a dŵr
Mae early years the organisation for young children [dim dyddiad] yn honni mae tywod a dŵr yn cael i weld mewn llawer o leoliadau ac maen nhw’n gallu datblygu cysyniadau mathemategol ac iaith y plentyn. Maen nhw’n gallu dysgu pethau fel, trwm, ysgafn, gwag, llawn, yn fawr ac yn fach. Mae’r plant hefyd yn codi cwestiynau i’w hunan fel ‘faint mae’r bwced yma yn dal?’ Mae’r plant yn gallu creu siapau a phatrymau. Bydd y plant yn defnyddio deunyddiau o wahanol siapau a meintiau i gymharu pwysau a maint. Mae’r plant yn gallu gweld y gwahaniaeth rhwng gwlyb a sych fel ffordd o ddeall pwysau. 
Mae NurseryWorld [2002] yn awgrymu mae plant yn gallu defnyddio tywod a dŵr trwy ddatrys problemau ac maen nhw’n gallu datblygu dealltwriaeth o gysyniadau fel lliw, maint, siâp, mesur, ardal, pwysau, amser, trefn a dilyniant. Hefyd yn helpu plant i ddeall y cysyniadau symud yn araf ac yn gyflym. Maen nhw’n hefyd yn rhoi pwyslais o roi deunyddiau naturiol mewn i’r tywod a dŵr fel pren, brigau, cerrig, creigiau, cregyn a gallwch gyfri, gwneud llinellau crwm a syth a hefyd i wneud patrymau a siapau. 
Toes(dough)
Mae’r wefan early years the organisation for young children eto yn argyhoeddi mae toes(dough) yn cael i weld mewn lleoliadau oherwydd mae’n datblygu iaith mathemategol fel byr, hir, tenau a tew. Gallwch hefyd gwneud siapau o ddimensiynau gwahanol fel rhai fflat a rhai 3-d. Gallwch greu cyfleoedd i gymharu pethau sydd yn arnofio efo pethau sydd ddim. 
Adnoddau i alluogi chwarae yn gorfforol
Mae’r wefan hefyd yn dweud os mae plant yn creu jig-so, chwarae gyda blociau a theganau ceir yn gallu helpu plentyn i ddeall a gwneud dilyniant o ran maint a lliw. Wrth i’r plant chwarae gyda gwahanol faint o blociau maen nhw’n gallu datblygu eu dealltwriaeth o bwysau a mesuriadau. 
Llyfrau
Awgryma’r wefan mae llyfrau yn boblogaidd iawn mewn lleoliadau oherwydd mae’r plant yn gallu sylweddoli bod y print yn y llyfr yn mynd o’r chwith i’r dde. Mae’r plant yn gallu cyfri pethau sydd yn y llyfr, ar un tudalen neu faint o bethau sydd yn goch ac yn y blaen. 
Natur
Mae natur yn bwysig wrth feddwl am gysyniadau mathemateg ac medd y wefan gall y plant mynd allan a phlannu pethau sydd yn helpu’r plant i ddeall amser o blanhigion yn tyfu. Mae’r plant yn gallu mesur y planhigyn a gweld faint mae’r planhigyn wedi tyfu wrth fesur ac wrth wneud hyn rydych yn gallu datblygu iaith mathemateg fel talach. Gallwch blannu planhigyn mewn gwahanol dymhorau i weld y wahanol liwiau.
Numicon
Yn ôl DSE [2007-2018] dull Numicon yw cynnig plant gweithgareddau amlsynhwyraidd sy’n golygu siapau efo patrymau, rhodenni, llinellau rhif a hefyd yn cynnwys llawer o brofiadau pob dydd. Mae’r patrymau Numicon yn cyfuno gyda’i gilydd, felly pan mae’r plant yn cyfuno’r rhifau maen nhw’n gallu, yn gorfforol gwneud y cyfrifiadau beth rydym eisiau iddyn nhw feddwl. Pan fyddan nhw yn cyfuno’r patrymau maen nhw’n sylweddoli’r effaith maen nhw’n gwneud. Os mae gan blentyn anawsterau dysgu mae Numicon yn apelio at eu cryfderau ac yn dibynnu’n llai at eu galluoedd gweledol felly mae Numicon yn addas at blant ag anawsterau dysgu. Pan fydd y plant yn teimlo eu bod nhw’n gallu deall rhifau yn gorfforol yn gwneud eu cyfrifiadau mae eu hyder a’u syniadau yn gallu fod yn cymorth ychwanegol iddyn nhw trwy eu dysgu anoddach yn y dyfodol. 
Bîds Montessori
Mae’r wefan AMERICAN MONTESSORI SOCIETY education that transforms lives [2018] yn awgrymu mae deunyddiau Montessori yn defnyddio adnoddau go iawn ac mae’r adnoddau yma yn helpu’r plant i ddeall mathemateg. Mae Montessori yn defnyddio maint perlog(pearls) o fîds. Mae’r bîds aur rhydd yn cynrychioli un. Mae gwifren yn dal set o ddeg o fîds. Mae set o ddeg yn gallu gwneud 100 o fîds a set arall o ddeg yn gwneud 1,000 o fîds aur. Mae’r bîds yma yn her iawn i blant ifanc ac maen nhw’n gallu cyflwyno geometreg i blant, er enghraifft, mae’r uned yn bwynt, mae set o ddeg yn llinell, mae’r 100 o sgwâr yn wyneb ac mae’r ciwb o 1,000 yn solid. 
Naturiol vs plastig
Mae earlyyearscareers [2016] yn pwysleisio mae adnoddau pren ac adnoddau naturiol yn annog creadigrwydd a dychymyg mewn plant ifanc. Mae adnoddau plastig dim ond yn cael eu defnyddio am eu pwrpas ac yn gallu effeithio eu gallu i feddwl. Wrth adael i blant i ymweld a chwarae ac adnoddau naturiol rydych yn galluogi iddyn nhw i gael profiad o’r byd o’u cwmpas. Mae’n galluogi’r plant i ddysgu am amser, newid, ymchwilio ac archwilio. 
Rhyddid i blant - Awyr agored ac adnoddau
Mae Early Years Settings’ Grounds [2009] yn dweud dylai chwarae yn yr awyr agored fod ar gael i blant pob dydd trwy’r flwyddyn. Dylai fod yn rhwydd i’r plant symud rhwng yr amgylchedd tu fewn ac yn yr awyr agored. Mae hefyd yn ofynnol bod plant yn gallu mynd a defnyddio adnoddau i’w chwarae ble bynnag maen nhw’n mynd. Mae hyn yn gallu datblygu eu sgiliau, chwarae a dysgu. 











Esboniad

Rôl yr oedolyn a sut mae mathemateg yn cael i gynllunio mewn lleoliadau
Mae GUIDELINES FOR MATHEMATICS IN THE EARLY YEARS FOUNDATION STAGE (dim dyddiad) yn honni mae rôl yr oedolyn yw sicrhau bod anghenion a beth mae’r plant yn mwynhau yn ganolog i gynllunio a darparu wrth hyrwyddo datblygiad mathemategol. Mae rôl yr oedolyn a’r ffordd maen nhw’n dysgu’r plant yn gorfod cyrraedd y nodweddion;
-chwarae ac archwilio - bod y plant yn gallu ymchwilio, cael profiad o bethau ac yn gallu rhoi cynnig ar bethau gwahanol. 
-dysgu yn weithredol - bod y plant yn canolbwyntio ac yn gallu cyflawni pethau sydd yn anodd ac yn mwynhau llwyddiannau. 
-creu a meddwl yn feirniadol - plant yn datblygu syniadau eu hunain, gwneud cysylltiadau rhwng syniadau a datblygu strategaethau ar gyfer gwneud pethau. 
Mae rôl yr oedolyn hefyd yn gysylltiedig â monitro cynnydd pob plentyn a sicrhau ymyrraeth briodol ac yn rhoi’r cymorth ychwanegol os mae angen, cynllunio amrywiaeth o brofiadau chwarae sydd yn canolbwyntio ar fathemateg, defnyddio pob dydd i ddisgrifio syniadau mathemateg ac iaith mathemateg mewn amrywiaeth o gyd-destunau fel amser bwyd. Mae rhaid i’r oedolion cynllunio gweithgareddau ymarferol a mwynhaol i ddatblygu dealltwriaeth fathemategol ac iaith fathemategol, annog y plant i ymuno gan wneud gweithgareddau canu grŵp/cyfri, er enghraifft, actio mas rhigymau rhif sydd yn cael i gefnogi gan luniau a gwrthrychau. Cymryd rhan mewn chwarae plant ac annog eu datblygiad mathemategol mewn ffordd ystyrlon, i ofyn a chynllunio cwestiynau gan ddefnyddio iaith fathemategol i alluogi plant i feddwl, datrys problemau a siarad am eu prosesau. Cael agwedd bositif tuag at ddysgu mathemateg, datblygu amgylchedd dysgu ysgogol gydag amrywiaeth o rifau yn cael i ddarparu yn ystyrlon a rhoi pwrpas go iawn fel bod plant yn gallu defnyddio mathemateg mewn ffordd ymarferol. 


Sut mae cynnydd plant yn cael ei fonitro a’i asesu a pham gwneud hyn?
Y plentyn eu hunain
Dwed Early Years MATTERS [2018] y plentyn yw’r man cychwyn bob amser. Mae monitro ac asesu beth mae plentyn yn gwneud, eu diddordebau a phwy a pha adnoddau maen nhw’n penderfynu ac yn mwynhau chwarae gyda yn darparu’r wybodaeth gywir i’r oedolion am y plant fel unigolion. Mae asesu beth mae plentyn yn dysgu yn y ddogfen materion datblygu yn y Cyfnod Sylfaen yn cymorth i ddatblygu arsylwadau systematig. Mae monitro ac asesu yn datblygu cyfleoedd i feddwl am anghenion y plant ac yn galluogi i fod yn fwy cywir wrth gynllunio camau nesaf yn eu dysgu. Mae trafod monitro ac asesu gyda’r plentyn, eu rhieni ac ymarferwyr eraill yn rhoi man cychwyn ar gyfer dull gweithredu cyfannol sydd yn sicrhau bod y plentyn yn ganolog i beth sy’n cael i gynllunio. 
Partneriaeth â rhieni
Mae cael partneriaeth gyda rhieni yn ffordd dda er mwyn monitro ac asesu’r plant oherwydd mae’r ddwy yn gallu rhannu gwybodaeth, sgiliau ac adeiladu perthynas. Mae cyfathrebu agored rhwng y rhieni a’r ymarferwr yn hollbwysig er mwyn gwneud yn siŵr bod gwybodaeth ac arbenigedd yn cael i rannu rhyngddynt. 
Monitro ac asesu - Y Cyfnod Sylfaen
Mae yna dwy fath o fonitro ac asesu yn y Cyfnod Sylfaen ac un o rain yw asesu parhaus ac mae’r oedolion yn gwneud hyn bob dydd i wneud penderfyniadau am beth mae’r plentyn wedi dysgu neu beth mae’n gallu cyflawni yn barod ac er mwyn helpu plentyn symud ymlaen yn eu dysgu sef asesu ‘ffurfiannol’, mae hyn yn annog y camau nesaf sydd ar gael i’r plentyn a’r rhiant. Monitro ac asesu arall yw asesiad cyfunol ac mae hyn yn cymryd rhan ddwywaith yn y Cyfnod Sylfaen. Mae hyn yn digwydd yn gyntaf pan mae plentyn rhwng 24 a 36 mis ac mae’r canlyniadau yn cael i gofnodi ac mae’r rhieni a’r ymarferwyr yn defnyddio’r wybodaeth yma er mwyn archwilio cryfderau ac anghenion dysgu’r plentyn. Mae asesiad arall yn digwydd pan mae’r Cyfnod Sylfaen yn dod i ben, pan mae’r plant yn eu tymor olaf yn y dosbarth derbyn. Mae hyn yn helpu crynhoi’r holl fonitro ac asesiadau’r plentyn. Mae’r wybodaeth yma wedyn yn cael i gofnodi o fewn record o lwyddiannau plentyn sydd yn gysylltiedig â’r Cyfnod Sylfaen. Mae hyn yn dangos y lefel gwahanol mae plentyn wedi cyflawni yn y saith maes o ddatblygu a dysgu yn y Cyfnod Sylfaen. 
Dogfennaeth newydd
Mae WalesOnline [2015] yn honni mae Graham Donaldson yn dymuno cael trefniadau asesu a chwricwlwm newydd a fyddai’n darparu sail gydlynol ar gyfer dysgu, addysgu ac asesu. Mae’n hyrwyddo 6 meysydd dysgu a phrofiad i’r cwricwlwm newydd yng Nghymru. Byddai hyn yn newid i’r plant rhwng 3 a 16 oed. Mae’r 6 meysydd dysgu a phrofiad yn cynnwys celfyddydau mynegiannol, iechyd a lles, dyniaethau, iaith, llythrennedd a chyfathrebu, mathemateg a rhifedd a gwyddoniaeth a thechnoleg. Mae’n cyflwyno tair “cyfrifoldeb trawsgwricwlaidd” sef llythrennedd, rhifedd a chymhwysedd digidol. 

